Document ID: 32008D0027

KOMISSION PÄÄTÖS,
tehty 21 päivänä joulukuuta 2007,
yhteisön rahoitusosuuden vahvistamisesta lintuinfluenssan torjuntaa koskevista hätätoimenpiteistä Yhdistyneessä kuningaskunnassa vuonna 2006 aiheutuneiden kustannusten kattamiseksi
(tiedoksiannettu numerolla K(2007) 6687)
(Ainoastaan englanninkielinen teksti on todistusvoimainen)
(2008/27/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 3 a artiklan 1 kohdan,
sekä katsoo seuraavaa:
(1)
Yhdistyneessä kuningaskunnassa esiintyi vuonna 2006 lintuinfluenssaa. Taudin puhkeaminen aiheutti vakavan vaaran yhteisön karjalle.
(2)
Taudin leviämisen estämiseksi ja taudin hävittämiseksi mahdollisimman varhaisessa vaiheessa yhteisön on syytä päätöksessä 90/424/ETY säädetyin edellytyksin osallistua niiden tukikelpoisten kustannusten rahoittamiseen, joita jäsenvaltiolle on aiheutunut taudin torjumiseksi toteutetuista hätätoimenpiteistä.
(3)
Yhteisön osallistumisesta Yhdistyneessä kuningaskunnassa vuonna 2006 toteutettujen lintuinfluenssan torjuntaa koskevien hätätoimenpiteiden rahoitukseen 25 päivänä huhtikuuta 2007 tehdyssä komission päätöksessä 2007/272/EY (2) yhteisön rahoitusta myönnetään 50 prosenttia yhteisön tukeen oikeutetuista kuluista toimenpiteisiin, joilla taudinpurkaus pyritään torjumaan.
(4)
Edellä mainitun päätöksen nojalla yhteisön rahoitusosuus maksetaan Yhdistyneen kuningaskunnan 18 päivänä toukokuuta 2007 tekemän pyynnön perusteella sekä neuvoston päätöksessä 90/424/ETY tarkoitettuihin hätätapauksessa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetun komission asetuksen (EY) N:o 349/2005 (3) 7 artiklassa tarkoitettujen liiteasiakirjojen perusteella.
(5)
Edellä mainitut seikat huomioon ottaen olisi vahvistettava Yhdistyneelle kuningaskunnalle vuonna 2006 lintuinfluenssan hävittämisestä aiheutuneita kustannuksia varten myönnettävän yhteisön taloudellisen tuen kokonaismäärä.
(6)
Komission yhteisön eläinlääkintäsääntöjen mukaisesti tekemien tarkastusten tuloksista ja yhteisön rahoitusosuuden myöntämistä koskevista edellytyksistä johtuu, että ilmoitettujen kustannusten koko määrää ei voida katsoa yhteisön taloudellisen tuen kannalta tukikelpoiseksi.
(7)
Komission huomautukset, tukikelpoisten kustannusten laskentamenetelmät ja loppupäätelmät ilmoitettiin Yhdistyneelle kuningaskunnalle 5 päivänä lokakuuta 2007 päivätyssä kirjeessä.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Päätöksen 2007/272/EY nojalla Yhdistyneelle kuningaskunnalle vuonna 2006 lintuinfluenssan hävittämiseen liittyviä kustannuksia varten myönnettävän yhteisön taloudellisen tuen kokonaismääräksi vahvistetaan 385 363,67 euroa.
2 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 21 päivänä joulukuuta 2007.

Labels: 18
15
6